**S p r á v a**

o výsledkoch a podmienkach výchovno-vzdelávacej činnosti

Materskej školy Ul. Veterná 159, 029 01 Námestovo

za školský rok 2017/2018.

**Predkladá:**

**Mgr. Tatiana Trnková**

.............................................

Riaditeľ MŠ

Prerokované na  pedagogickej rade MŠ dňa 28.08.2018

**Vyjadrenie Rady školy:**

Rada školy odporúča zriaďovateľovi

MsZ, Mesta Námestovo

**s c h v á l i ť**

Správu o výsledkoch a podmienkach

výchovno-vzdelávacej činnosti

MŠ Ul.Veterná 159, Námestovo,

za školský rok 2017/2018

**Katarína Ilievová**

..............................................................

meno a priezvisko

predseda Rady školy pri MŠ Námestovo

**Stanovisko zriaďovateľa:**

Mesto NÁMESTOVO

**s c h v a ľ u j e**

Správu o výsledkoch a podmienkach

výchovno-vzdelávacej činnosti

MŠ Ul.Veterná159, Námestovo

za školský rok 2017/2018

................................................................

za zriaďovateľa

**Vypracovala: Mgr. Tatiana Trnková,** riaditeľka MŠ

**Východiská a podklady:**

Správa je vypracovaná v zmysle:

1. Vyhlášky Ministerstva školstva SR č. 9/2006 Z.z. zo 16. 12.2005 o štruktúre a obsahu správ o výchovno-vzdelávacej činnosti, jej výsledkoch a podmienkach škôl a školských zariadení.
2. Metodické usmernenie MŠ SR č. 10/2006-R k vyhláške MŠ SR č. 9/2006 Z.z.
3. Koncepcia materskej školy na roky 2014 – 2019
4. Plán práce MŠ Ul.Veterná 159, Námestovo na školský rok 2017/2018
5. Informácie o činnosti Rady školy pri MŠ Námestovo
6. Hodnotenia projektov MŠ

**Správa**

**o výchovno-vzdelávacej činnosti, jej výsledkoch a podmienkach za školský rok 2017/2018**

**Podľa vyhlášky Ministerstva Školstva SR 9/2006 Z.z.**

***§ 2. ods. 1 a***

**Základné identifikačné údaje**

|  |  |
| --- | --- |
| **Názov školy** | Materská škola, Veterná 159, 029 01 Námestovo |
| **Adresa školy** | Veterná 159 |
| **Telefón** | +421 43 5582030 |
| **E-mail** | [skolkabrehy@orava.sk](mailto:skolkabrehy@orava.sk) |
| **Zriaďovateľ** | Mesto Námestovo, Cyrila a Metoda 329/6 |

**Vedúci zamestnanci školy**

|  |  |  |  |
| --- | --- | --- | --- |
|  | **Priezvisko, meno** | **Telefón** | **email** |
| **Riaditeľ** | Mgr. Tatiana Trnková | 043/5582030 | skolkabrehy@orava.sk |
| **Zástupkyňa** | Mária Zajacová | 043/5582030 | skolkabrehy@orava.sk |

**Rada školy**

**Údaje o Rade školy:**

Rada školy pri MŠ Ul.Veterná 159, bola ustanovená v zmysle § 24 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov po voľbách dňa 22.03.2016 : - zástupcovia pedagogických(2) a nepedagogických (1)zamestnancov, zástupcovia rodičov (2), zástupcovia zriaďovateľa (3) a zástupca právnic. alebo fyzickej osoby (1). Spolu 9 členov RŠ.

Novej rade školy, funkčné obdobie začalo dňom 22.03.2016 na obdobie 4 rokov./2+1+3+3

Stručná informácia o činnosti Rady školy za školský rok 2016/2017:

Rada školy pri MŠ Námestovo zasadala štvrťročne. Všetci členovia RŠ viedli zasadnutia v priateľskom duchu, členovia boli aktívni a zasadnutia boli prínosom aj pre vedenie školy.

Na zasadnutia bola pravidelne pozývaná riaditeľka MŠ, ktorá informovala o výsledkoch výchovno-vzdelávacej práce v šk. roku 2016/2017, pláne práce školy 2017/2018, koncepcii školy, čerpaní rozpočtu, aktivitách MŠ.

|  |  |
| --- | --- |
|  | **Titl., priezvisko, meno** |
| **predseda** | Ilievová Katarína |
| **pedagogickí zamestnanci** |  |
|  | Bc. Buganová Dana |
|  | Hašanová Lýdia |
| **ostatní zamestnanci** |  |
|  | Rentková Daniela |
| **zástupcovia rodičov** |  |
|  | Mgr. Lucia Janíková |
|  | Brontvajová Zuzana |
|  | Ilievová Katarína |
| **zástupca zriaďovateľa** |  |
|  | Jankuliak Martin |
|  | Ing. Róbert Sládek |
|  | PaedDr. Jana Herudová Frančáková |

**Poradné orgány školy**

**Údaje o poradných orgánoch riaditeľa materskej školy :**

Pedagogická rada - riaditeľka MŠ + učiteľky MŠ

- zasadnutia sa konajú podľa plánu

- rozpracovanie úloh Plánu práce školy na najbližšie obdobie

- ďalšie vzdelávanie

- organizácia a plánovanie aktivít MŠ

Metodické združenie KRUH KVALITY - vedúca MZ, členovia

- zasadnutia sa konajú podľa plánu

- otázky ohľadom edukácie predprimárneho vzdelávania

- plnenie ŠKvP „Slniečkom ku zdraviu“

Porady Školského úradu s riaditeľmi škôl

- uskutočňujú sa podľa potreby

- metodické usmernenia v oblasti školskej legislatívy

- pravidelné správy o činnosti školy za uplynulé obdobie

- plánované aktivity školy

- usmernenia zriaďovateľa v oblasti rozpočtu, legislatívy...

Prácu Pedagogickej rady MŠ považujem za konštruktívnu, všetci členovia sú aktívni a schopní kooperácie a priateľskej dohody, čím sa zefektívnil spôsob riadenia školy.

Spoluprácu so školským úradom na MsÚ a s Mestom Námestovo hodnotíme ako bezkonfliktnú, priateľskú a ústretovú k problémom predprimárneho vzdelávania v Námestove.

Spolupráca je bezproblémová.

***§ 2. ods. 1 b***

**Údaje o počte žiakov**

Počet žiakov školy: **114**

Počet tried: **6**

Podrobnejšie informácie:

|  |  |  |  |  |
| --- | --- | --- | --- | --- |
| **Ročník:** | **3-4 r.d.** | **4-5 r.d.** | **5-6 r.d.** | **Spolu** |
| **počet tried** | 2 | 2 | 2 | 6 |
| **počet detí** | 34 | 40 | 40 | 114 |

***§ 2. ods. 1 c***

**Zapísaní žiaci**

**Údaje o počte zapísaných detí do l. ročníka ZŠ v šk. roku 2018/2019:**

- dievčatá : 19

- chlapci : 21

Spolu : 41

- odklady v šk. roku 2017/2018: 1

- nezaškolené deti v MŠ: 0

- počet predčasne zaškolených: 0

- počet zaškolených detí v MŠ: 41

**Ukončenie predprimárneho vzdelávania na MŠ k 30.6.2018 je 41 detí.**

|  |  |  |  |  |
| --- | --- | --- | --- | --- |
| **Ročné** | **Počet tried** | **špec.tr.** | **Stav k 15.09.2017** | **Stav k 30.06.2018** |
| **3 - 4 r.d.** | 2 | 0 | 34 | 34 |
| **4 - 5 r.d.** | 2 | 0 | 40 | 39 |
| **5 - 6 r.d.** | 2 | 0 | 40 | 41 |
| **Spolu** | 6 | 0 | 114 | 114 |

**Dochádzka žiakov**

**Priemerná denná dochádzka v šk. roku 2017/2018 :**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **Trieda** | **Počet** | **IX.** | **X.** | **XI.** | **XII.** | **I.** | **II.** | **III.** | **IV.** | **V.** | **VI.** |
| **Myšky 4-5** | 21 | 17 | 15 | 15 | 15 | 15 | 10 | 13 | 15 | 15 | 15 |
| **Lienky 4-5** | 20 | 16 | 14 | 11 | 15 | 15 | 8 | 14 | 14 | 14 | 13 |
| **Sovičky 5-6** | 21 | 17 | 15 | 18 | 16 | 17 | 9 | 15 | 16 | 17 | 16 |
| **Zajačiky 5-6** | 21 | 16 | 17 | 16 | 16 | 18 | 13 | 16 | 17 | 15 | 18 |
| **Medvedíky 3-4** | 21 | 13 | 12 | 11 | 12 | 12 | 7 | 11 | 12 | 17 | 14 |
| **Ježkovia 3-4** | 22 | 10 | 10 | 10 | 10 | 9 | 6 | 11 | 11 | 12 | 12 |

***§ 2. ods. 1 f***

**Odbory a učebné plány**

**Údaje o výsledkoch hodnotenia podľa poskytovaného stupňa výchovy a vzdelávania**

Naša materská škola je organizované, špecifické, štrukturálne organické, programované edukačné prostredie, ako komplexné miesto pre vznik, poskytovanie významných životných skúseností. Akceptuje dieťa ako aktívny subjekt svojho rozvoja a tomu prispôsobuje proces edukácie a výučby so svojimi metódami, prístupmi, stratégiami. Materská škola, je jediná inštitúcia zámerne stimulujúca učenie a socializáciu dieťaťa v období pred vstupom do ZŠ, podnecujúca nadšenie a oživenie detstva, dáva príležitosť zmysluplne prežiť detstvo.

Vo všetkých triedach MŠ bola poskytovaná deťom predprimárneho vzdelávania odborná starostlivosť. Učiteľky pri plánovaní výchovno-vzdelávacej práce využívali pilotný Štátny vzdelávací program , Školský vzdelávací program „Slniečkom ku zdraviu“, Rozvíjajúci program výchovy a vzdelávania detí s odloženou povinnou školskou dochádzkou v materských školách a projekty „Zelená záhradka v škôlke“ - enviromentálna výchova, Veselá abeceda-rozvíjanie predčitateľskej gramotnosti, Digitálne technológie v predprimárnom vzdelávaní, Dopravná výchova, Využitie detských piesní v edukačných aktivitách, zdravotná výchova - Evička nám ochorela.

Výsledky výchovno-vzdelávacej práce všetkých učiteliek boli zisťované hospitáciami kontrolnou činnosťou riaditeľky MŠ. Kontrolnou činnosťou neboli zistené žiadne závažné nedostatky. Učiteľky napriek vysokým počtom detí v jednotlivých triedach dbajú na dodržiavanie psychohygieny, postupné plnenie úloh predprimárneho vzdelávania a dodržiavajú rôznorodosť výchovno-vzdelávacích metód pri plnení cieľov v danej triede so zreteľom na individuálne osobitosti detí.

Deti odchádzajúce do ZŠ zvládli všetky úlohy a ciele, ktoré obsah PVV určuje pre úspešnú zaškolenosť detí v 1. ročníku ZŠ. Odklad školskej dochádzky pre šk. rok 2018/2019 má 1 dieťa. Vo výchovno-vzdelávacej práci bol kladený dôraz na aktívny prístup detí k prijímaniu poznatkov a informácií, získavaní kompetencií pre ďalšie vzdelávanie, citové uspokojenia detí pri vlastnom vzdelávaní - učení.

Na skvalitnenie informovanosti verejnosti o činnosti MŠ boli využívané médiá: zasielanie prác do detských a odborných časopisov, prezentácia v miestnych novinách, nástenky pre rodičov vo všetkých šatniach , zasadnutia rodičov s riaditeľkou MŠ, dotazníky pre rodičov, web materskej školy.

Mimoriadna pozornosť bola venovaná i nadaným deťom v oblasti výtvarnejj. Výsledky toho to úsilia boli prezentované na celoslovenských výtvarných súťažiach. Výtvarné práce našich detí v pedagogickom odbornom časopise PREDŠKOLSKÁ VÝCHOVY a mnohé prezentácie v detských časopisoch. Výtvarné práce detí boli prihlásené do výtvarných prehliadok a súťaží s celoslovenskou pôsobnosťou. Významný úspech získavali deti v celoslovenských výtvarných súťažiach - OCHRANÁRIK - 1. až 3.miesto; MOJE NAJKRAJŠIE VIANOCE denník Pravda - 2.miesto; VESMÍR OČAMI DETÍ 1. a 4.miesto s postupom do celoslovenského kola.

Učiteľky vo všetkých triedach spestrovali pobyt detí v MŠ divadelnými predstaveniami vo vlastnom prevedení i v podaní prizvaných umelcov.

Verejné vystúpenia detí ku „Dňu starších“, na „Vianoce“ a ku „ Dňu matiek“, mali veľký ohlas u rodičov, hostí i ostatných. Deti z MŠ vystupovali na akciách spoločenských organizácií mesta, ktoré ich srdečnú atmosféru veľmi ocenili.

Akcie všetkých tried sú pestré a rozmanité, ich cieľom je nielen zviditeľniť školu, ale najmä uchovávať slovenské ľudové tradície, talent a záujmy detí. Vo všetkých triedach sú organizované podľa plánu práce a spolupráce s rodičmi nasledovné akcie :

Deň škriatkov a škriatkulienok, Vianočné besiedky, Fašiangový karneval, Vítanie jari, Netradičné čítanie, tvorivé dielne výtvarnej tvorivosti s rodičmi detí, Veselé zúbky, Deň Zeme - kvietok pre MŠ, Recyklohry separovanie elektroodpadu, výlety podľa PPŠ, Rozlúčka s predškolákmi, TATOolympiáda, Panáčik Separáčik.

Krúžková činnosť bola rozmanitá v spolupráci s CVČ Maják - AJ, mažoretky, tanečníčkovia, literárno-dramatický, realizované v popoludňajších hodinách.

V rámci ďalšieho vzdelávania pedagogických zamestnancov sa učiteľky zúčastňovali prednášok a aktivít z ponuky MPC Žilina, ponuky CPPPaP v Námestove. Podmienky vzdelávania pracovníkov boli vytvorené aj prostredníctvom pedagogických porád a informáciami z nových literárnych titulov. Riaditeľka MŠ je členkou OMEP v SR a všetci pedagogickí zamestnanci sú členmi Spoločnosti pre predškolskú výchovu, kde sa aktívne zúčastňujú metodických dnía odborno-vedeckých konferencií. Vzdelávanie učiteliek prispieva k zvýšeniu pedagogického majstrovstva a spôsobilosti plniť úlohy a ciele intencionálnej predškolskej výchovy v 21. storočí.

***§ 2. ods. 1 g***

**Zamestnanci**

**Údaje o fyzickom počte zamestnancov a plnení kvalifikačného predpokladu pedagogických zamestnancov materskej školy k 30.6.2018**

|  |  |  |
| --- | --- | --- |
| **Pracovný pomer** | **Počet pedag. prac.** | **Počet nepedag. prac.** |
| **TPP** | 12 | 5 |

**Kvalifikovanosť pedagogických pracovníkov**

|  |  |  |  |
| --- | --- | --- | --- |
| **počet** | **nekvalifikovaných** | **kvalifikovaných** | **spolu** |
| **učiteľov** | 0 | 12 | 12 |

***§ 2. ods. 1 h***

**Vzdelávanie zamestnancov**

**Údaje o ďalšom vzdelávaní pedagogických zamestnancov materskej školy v šk. r. 2017/2018**

Všetky učiteľky MŠ sa zúčastnili na viacerých vzdelávacích aktivitách.

|  |  |  |
| --- | --- | --- |
| **Ďalšie vzdelávanie** | **Počet absolventov** | **Počet študujúcich** |
| **1.kvalifikačná skúška** | 4 | 0 |
| **2.kvalifikačná skúška** | 1 | 0 |
| **vysokoškolské pedagogické** | 4 | 0 |
| **aktualizačné** | 0 | 0 |

**Aktivity a prezentácia na verejnosti**

**Údaje o aktivitách a prezentácii materskej školy na verejnosti ( § 2 ods. 1 písm. i)**

Deň Matiek, Vianoce, Deň Zeme, Panáčik Separáčik, Deň škriatkov a škriatkulienok, Vesmír očami detí, Vítanie jari, Netradičné čítanie, Rozlúčka predškolákov, TATOolympiáda..., Zelená záhradka-kvietok pre MŠ, Tvorivé dielne, podľa plánu práce školy a ŠKvP, Ochranárik, Moje najkrajšei vianoce.

***§ 2. ods. 1 j***

**Projekty**

**Údaje o projektoch, do ktorých je materská škola zapojená ( § 2 ods. 1 písm. j)**

*Názov projektu Termín začatie realizácie projektu Výsledky*

Environmentálna výchova v MŠ 2004 Veľmi dobré

Školská mliečna liga 2005 Veľmi dobré

Využitie detskej piesne v EA 2010 Veľmi dobré

Dopravná výchova 2010 Veľmi dobré

Digitálne technológie v predpr.vz. 2011 Veľmi dobré

Zelená záhradka v škôlke 2012 Veľmi dobré

Veselá abeceda-rozvíjanie predčitateľskej gramotnosti 2013 Veľmi dobré

Školské ovocie 2015 Veľmi dobré

- úlohy sú rozpracované v súlade so ŠKvP a vyhodnocované na hodnotiacich pedagogických radách.

Projekty sú rozpracované pre všetky triedy od roku 2004, jeho úlohy a ciele sú súčasťou úloh a cieľov jednotlivých edukačných aktivít i samostatne organizovaných environmentálnych vychádzok a aktivít. Všetky projekty sú realizované učiteľkami MŠ s veľkým entuziazmom a ohlas verejnosti je veľmi dobrý.

***§ 2. ods. 1 l***

**Materiálno-technické podmienky**

**Údaje o priestorových a materiálnych podmienkach materskej školy**

Materská škola Ul.Veterná 159, 029 01 Námestovo

Typ zariadenia - predškolské zariadenie - 6 triedna materská škola zriadená pre deti mladšieho a predškolského veku, s celodennou starostlivosťou. Objekt MŠ tvoria 4 budovy: v troch budovách, ktoré sú prepojené krytou terasou sa nachádzajú triedy s príslušnými priestormi. V štvrtej budove sú kancelárie riad. MŠ, zástupcu ZO OZ PŠaV, práčovňa, sklady a priestory kuchyne, ktorá bola dočasne pozastavená. Každá budova má samostatný vchod.

Stanovená kapacita: 150 detí

Materiálne vybavenie vo všetkých triedach je postačujúce, je pravidelne dopĺňané podľa požiadaviek a so zreteľom na finančné krytie a závažnosť požiadaviek.

Vo všetkých triedach sa postupne uskutočňuje výmena interiéru, dopĺňanie didaktických, interaktívnych a učebných pomôcok.

***§ 2. ods. 1 m***

**Finančné a hmotné zabezpečenie**

**Údaje o finančnom a hmotnom zabezpečení výchovno-vzdelávacej činnosti materskej školy**

Finančné zabezpečenie prevádzky materskej školy je realizované zriaďovateľom prostredníctvom pravidelných rozpočtových opatrení, originálnych kompetencií.

Rozpočet je primeraný požiadavkám MŠ. O finančné zdroje sa usiluje materská škola aj prostredníctvom hľadania sponzorov i prostriedkov rodičovského združenia.

Materiálne zabezpečenie nadštandardu požiadaviek na učebné pomôcky a hračky v jednotlivých triedach sa zabezpečuje i prostredníctvom rodičovského združenia a sponzoringu.

***§ 2. ods. 1 n***

**Plnenie stanoveného cieľa**

**Cieľ, ktorý si materská škola určila v koncepčnom zámere rozvoja školy na príslušný školský rok a vyhodnotenie jeho plnenia.**

základné ciele sú rozpracované každoročne v Pláne práce školy. Súbor kompetencií, ktorý slúži pre učiteľky, aby vedeli, kam majú smerovať svoje pedagogické pôsobenie prostredníctvom cieľavedomých, zmysluplných a rozvojovým možnostiam detí, v primeranej výchovno-vzdelávacej činnosti.

Ciele školy - z hľadiska

• Školského realizovať právo detí na integrálne formovanie v kontexte s rovnomerným dozrievaním

• Pedagogického - dlhodobé: rozširovať autonómiu (samostatnosť dieťaťa), rozvíjať a skvalitňovať jeho kompetencie.

• Psychologického - rozvojové (v rôznych dimenziách rozvoja, ktorý má každé dieťa individuálny, špecifický) rozvíjať oblasť :

o kognitívnu - rozumovú, kreatívnu - tvorivú, logickú - uvažovania, komunikatívnu - podávania a prijímania informácií

o senzorickú - vedomia, motorickú - pohybu

o sociomorálnu - medziľudských vzťahov, emocionálnu - poddávania sa citovým vzruchom

• Edukačné ciele - ponúkať deťom nástroje a predpoklady potrebné na dosiahnutie kvalitatívne vyššej úrovne mentálneho rozvoja vypracovaním didaktického modelu, v ktorom zohľadníme mimo plnenia cieľov všeobecných, špecifických a čiastkových najmä

o aktivity dieťaťa v jeho životných vzťahoch, hre, skúmaní a bádaní

o aktivity učiteľky v plánovaní, projektovaní, didaktickom sprostredkúvaní, dokumentovaní / hodnotení, overovaní / kontrolovaní, posudzovaní/ zisťovaní

Hra je hlavná a formatívna aktivita detstva

„Dieťa žije rozumovo duševne vďaka tomu, že má inštinkt a prirodzenú potrebu hrať sa, a teší sa, raduje a „hrá“, keď táto potreba nájde v zábavnej činnosti svoje uskutočnenie. Dieťa túži po hre, lebo hra uspokojuje jeho túžbu po činnosti a po poznaní skutočnosti.“ (Dyner)

Problematika hry má mimoriadny význam pre vývin dieťaťa predškolského veku, vyviera z jeho biologickej a psychologickej podstaty. Je jeho základnou životnou potrebou, pre predškolské dieťa je cestou, ktorá ho pripravuje na život.

Hru chápeme v celej jej komplexnosti ako proces výučby, preto ju nazývame didaktickou hrou. Je to dokonalý edukačný proces, ktorý má niekoľko funkcií:

• socializačnú

• motivačnú

• kognitívnu

• kreatívnu

• komunikatívnu

Pri zaraďovaní hry do výchovno - vzdelávacej činnosti - riadime sa metodickými zásadami:

• premyslieť, na ktorú funkciu hra pôsobí, ktorú funkciu dominantne rozvíja

• vedieť, komu hru chceme poskytnúť, indikácia

• mať pod kontrolou nonkognitívne procesy detí

uvedomovať si s akou skupinou detí pracujeme, prihliadať na momentálnu atmosféru v skupine, na náladu detí, ich únavu alebo pripravenosť na istú úroveň náročnosti

Všetky úlohy a ciele sú realizované, konkretizované a rozpracované na podmienky všetkých tried.

***§ 2. ods. 1 o***

**Úspechy a nedostatky**

**Oblasti, v ktorých materská škola dosahuje dobré výsledky, a oblasti, v ktorých sú nedostatky a treba úroveň výchovy a vzdelávania zlepšiť vrátane návrhov opatrení**

SILNÉ STRÁNKY

Ø odbornosť pedagogických zamestnancov

Ø zapájanie sa do projektov

Ø vysoké pracovné nasadenie a entuziazmus pracovníkov

Ø zrekonštruované priestory MŠ

Ø spolupráca s rodičmi

SLABÉ STRÁNKY

Ø priemerná úroveň IKT

PRÍLEŽITOSTI

Ø dobré podmienky pre výchovu a vzdelávanie detí

Ø aktivity, zamerané na rozvíjanie talentu detí

Ø aktivity, zamerané na maximálne rozvíjanie kompetencií dieťaťa aj v mimoškolských aktivitách...

Ø aktivity, zamerané na rozvíjanie spolupráce rodiny a školy

RIZIKÁ

Ø nedostatok finančných prostriedkov

Ø migrovanie obyvateľstva

Ø súkromné centrá

***§ 2. ods. 2 a***

**Psychohygienické podmienky**

Vo všetkých triedach - budovách sú vytvorené dobré psychohygienické podmienky, potrebné pre úspešné plnenie cieľov predprimárneho vzdelávania.

***§ 2. ods. 2 c***

**Spolupráca školy s rodičmi**

Spolupráca s rodičmi je priateľská, rodičia sú v úzkom kontakte s riad. MŠ, alebo priamo a učiteľkami MŠ.

Schôdzková činnosť:

Plenárne zasadania Rodičovského združenia:

September 2017 - oboznámenie so školským poriadkom, prevádzkou MŠ

- oboznámenie s pripravovanou činnosťou v MŠ

**Oblasť spoločenských, kultúrnych a športových aktivit:**

- S pomocou rodičov vytvárať z prírodného materiálu rôzne predmety, masky, ... *Jesenné tvorenie*

- S rodičmi pripraviť rôzne koláče, šaláty, poukázať na zdravú a chutnú výživu z ovocia - *Jablkové hody - Deň výživy*

- Poskytnúť rodičom možnosť ochutnať zeleninové šaláty a následne sa snažiť deti viesť k ich bezproblémovej konzumácii - *Ochutnávka zeleninových šalátov*

- Spoločne sa podieľať na príprave tradičných zimných sviatkov - *Mikuláš v MŠ, Vianoce v MŠ*

- Spoločne si pripraviť a zabaviť sa na karnevale - *Fašiangový karneval*

- Viesť deti spolu s rodičmi ku kladnému vzťahu, ku knihe a zvyšovať záujem o čítanie *Moja najobľúbenejšia kniha* - výstava z prinesených kníh

- Upozorniť i rodičov na problematiku ochrany životného prostredia - *Deň zeme; Záhradka v záhradke*

- Citovou ref1exiou vyjadriť svoje city a obdarovať svoju mamu - *Srdiečková slávnosť pre mamičku* - posedenie

- Využiť spoluprácu s rodinou a upozorniť na potrebu konzumácie mliečnych výrobkov - *Mliekosaurus - Deň mlieka*

- S aktívnou podporou rodičov pripraviť pre deti oslavu ich sviatku - *Týždeň detskej radosti*

- Posilniť svoje sebavedomie, potlačiť strach pri odluke od rodičov na noci v MŠ - *Noc v MŠ*

- Uplatňovať zdravé sebavedomie a rozlúčiť sa s kamarátmi v MŠ - *Rozlúčková slávnosť*

**Oblasť poradenskej činnosti:**

*September* - Adaptácia detí na MŠ, spoločný postup s rodinou - Zdravotný stav detí, vzájomná informovanosť, špecifiká jednotlivých detí, zabezpečiť potrebnú dokumentáciu

*Október* - Individuálne rozdiely v úrovni osvojenia stravovacích návykov, spolupráca pri ich osvojovaní.

*November* - Oblasť zlozvykov detí, podchytenie a spoločné možnosti ich odstraňovania. Pitný režim, podávanie bylinkových, nesladených čajov ako prevencie proti ochoreniam

*December* - Citová výchova v rodine, nutnosť vzájomnej komunikácie citov s deťmi - Desatoro odkazov pre rodičov

*Január* - Základné možnosti rozvoja, zručností detí doma, individuálne rozdiely a poskytovanie možností(strihanie, kreslenie, modelovanie a pod.)

*Február* - Úroveň rečové ho prejavu detí vzhľadom na primeranosť veku - rozprávanie s deťmi doma, zámerné riadenie rozhovorov

*Marec* - Dôslednosť rodičov a spolupráca s MŠ pri vedení detí k sebaobsluhe - obliekania, viazania topánok, príbory a pod.

*Apríl* - Oblasť psychohygieny v rodinách - nepreceňovať a nepodceňovať možnosti detí, primeranosť

požiadaviek kladených na deti v rodine

*Máj* - Prejavy detských neuróz a porúch správania (plačlivosť, vzdor, záchvaty hnevu, agresivita), spoločný postup pri ich odstraňovaní

*Jún* - Primerané otužovanie a ochrana pred slnkom počas leta

***§ 2. ods. 2 d***

**Spolupráca školy a verejnosti**

Veľmi dobrá spolupráca so všetkými ZŠ, CPPPaP, ZUŠ I.Kolčáka, CVČ, Mesto Námestovo, sa prejavuje v lepšej informovanosti o úlohách a cieľoch materskej školy v Námestove.

**ZÁVERY, VÍZIA DO BUDÚCNOSTI**

Materská škola Ul.Veterná 159, 029 01 Námestovo je životaschopná, flexibilná a moderná inštitúcia, ktorá dokáže plniť úlohy predškolskej prípravy detí v duchu humanizmu a demokracie v 21. storočí.

Môžeme konštatovať, že školský rok 201672018 bol veľmi úspešný s bohatou účasťou na verejných podujatiach ako i organizovaní aktivít a v pokračovaní inovácii v rámci riadenia a výchovno - vzdelávacej práce.

Za najväčší úspech považujeme v tomto šk. r.

- flexibilitu pedagogického zboru

- ocenenie MŠ i práce celého kolektívu

- prezentácia v médiách a šírenie dobrého mena

- spolupráca s rodičmi aktivity pre deti

Vychádzajúc zo zamerania MŠ - riadiť sa v budúcom školskom roku poslaním, hodnotami a kultúrou materskej školy, zabezpečeniu kvality našej inštitúcie.